
Tisztelt Miniszterelnök Úr!
Tisztelt Kormány!
Tisztelt Országgyűlési Képviselők!
Az ország minden lakosa által használt két alapszolgáltatás (ivóvíz- és szennyvíz-szolgáltatás) vészesen romló minőségére szeretnénk felhívni a figyelmet.
Évek óta súlyos problémát jelent az ivóvízvezeték-hálózat leamortizálódott állapota több településen, így pl. Gyálon és Vecsésen, de országos kitekintés alapján ez nem csak helyi probléma.
Több tanulmány is figyelmeztet, hogy a víziközmű rendszerek állapota egyre rosszabb a rekonstrukciók elmaradása miatt. A lakosság legjobban az ivóvízvezeték-hálózat és a vízkezelő művek állapotának romlását érzékeli országszerte.
A Századvég Gazdaságkutató Zrt. már 2018-ban is jelezte „A hazai víziközmű-szolgáltatás aktuális helyzete” c. tanulmányában, hogy az ivóvízellátó rendszerek közel 56%-a túlnyomóan kockázatos, míg 30%-a kockázatosnak minősül.
Így összesen az ivóvízvezeték-hálózat 86%-a kockázatos.
A felújítások és rekonstrukciók az ágazat forráshiánya miatt elmaradnak. Következmény: az avulási folyamatok gyorsulása, szaporodó csőtörések, növekvő vízveszteségek. Az ivóvíz-szolgáltatás minősége kerül veszélybe.
A csőtörések számának alakulása országosan, a víz-, és szennyvíz hálózaton a 2012-2018 közötti időszakban megduplázódott.
A szolgáltatókra nehezedő terhek: KÖZMŰADÓ, az ÁRAK BEFAGYASZTÁSA, MAGAS ÁFA-TARTALOM, SZAKEMBERHIÁNY (alacsony keresetek okán nem vonzó életpálya) miatt egyre nagyobb erőfeszítésekkel tudják ellátni feladatukat.
Vajon meddig? Mi lesz, ha már nem?
Az ágazati probléma már felhasználói szinten is egyre gyakrabban érzékelhető.
A víz alapvető élelmiszerünk, az emberi élet szempontjából nélkülözhetetlen.
Víz nélkül nincs élet!
Az Európai Bizottság elfogadta azt az európai polgári kezdeményezést, miszerint
„Minden embernek joga van a vízhez és a megfelelő higiénés körülményekhez!
A víz közjó, nem árucikk!”
A koronavírus okozta veszélyhelyzet is igazolta, hogy milyen nagy szükség van a tiszta ivóvízre és a megfelelő szennyvízkezelésre .
Az elmúlt másfél év pandémiás helyzetében az egészségmegőrzés, vírusmegelőzés, az ország gazdasági működése, újraindulása, a víziközmű dolgozók hivatástudatának, megkülönböztetett erőfeszítéseinek is köszönhető.

Elvárjuk, hogy legyen az országban hosszú távon is biztonságos és folyamatos víziközmű-szolgáltatás.
Magyarország állampolgáraiként kérjük, hogy a kormány gondoskodjon a minőségi víziközmű-szolgáltatások biztosításáról és annak költségeinek megtérítéséről.
A fentebb részletezett körülmények okán, az alábbi intézkedéseket várjuk Önöktől a helyzet javítása érdekében:
- Közművezeték-adó fejlesztési tartalékba helyezése, a beszedett adó teljes összegének visszaforgatása ellátás arányosan a víziközmű ágazatba, az ivóvízhálózat és csatornahálózat fejlesztése céljából.
- Az ivóvízellátás és szennyvízkezelési tevékenység után fizetett fogyasztói díjak áfa tartalmának csökkentése, a fogyasztói árak változatlan megtartása mellett, az ivóvízhálózat és szennyvízhálózat fejlesztésére és a munkaerő megtartását segítő bérfejlesztés céljára.
- Amennyiben szükséges, további források biztosítása a víziközmű ágazat biztonságos és minőségi szolgáltatása érdekében.
- A fenti, általunk megjelölt forrásokból minden víziközmű szolgáltató arányosan részesüljön, függetlenül a tulajdonosi háttértől.
- Készüljön el a csőhálózat cseréjének ütemezési és finanszírozási terve költségviselő megnevezéssel települési és országos szinten, és ez legyen átlátható, nyilvános és megvalósítható.
- A települési fejlesztési tervekben kötelezően jelenjen meg a közműhálózat állapotának komplex, állapotfelmérésen alapuló, fejlesztési tervezése, ennek rendszeres felülvizsgálata.
- A helyi önrendelkezés fenntartása, megerősítése a víziközmű szolgáltatás esetében.
Tisztelettel kérjük a gyors intézkedésüket!
Miért fontos?

A Víz Koalíció alapító tagjai:
Eleven Vecsés
Eleven Gyál
Civil Kotta
CivilKalász
Göd-ÉRT
Pomázi Civil Szövetség
Angyali-szigeti Civilek Egyesülete
Üllő Te Vagy
PAD for environmental justice
Közösen a Városunkért Egyesület
Alföldvíz Szakszervezet
Fővárosi Vízművek ZRT. Munkahelyi Szakszervezet
Bácsvíz Szakszervezet
Vasivíz Szakszervezet
Autonóm Területi Szakszervezet
További csatlakozók és támogatók:
Menedék a Csúcshegy Barátainak Egyesület
"Bihar" Kis-sárréti Civilek Társasága
Civil Bázis
Pesterzsébeti Ifjúsági Környezetvédelmi Kulturális klub Egyesület
Szkíta Sportegyesület
Harta Nagyközség Önkormányzata
Magyar Önkormányzatok Szövetsége
Szentendre Város Önkormányzata
Pomáz Város Önkormányzata
Sződliget Nagyközség Önkormányzata
Jánoshida Községi Önkormányzata
Gyál Kossuth Kör
Baloldali Baráti Kör
Tiszta Falunkért Civil Egyesület
Zöld Szem Alapítvány
Élni Veresegyházon Egyesület
PáKöR civil csoport (Pátyi Közéleti Reform)
Padtársak Miskolc
Gödi ÖkoKlub
Ürömi Településfejlesztési és Érdekvédelmi Egyesület
Gyál lakóközösség
Dunakanyarkult Egyesület
Diósdiak Diósdért Egyesület
Ökoparty
Gellérthegyi Lakók Érdekvédelmi Egyesülete
Budakörnyék Fejlődéséért Egyesület
Civilek Csobánkáért
Patrióta Városvédő Közéleti Egyesület
Nagytarcsa Község Önkormányzata
Társaság az Élhető Szentendréért Egyesület
Püspökladány Jövőjéért Egyesület

